Adfyfyriad Fframwaith Cymwyseddau i Athrawon
[bookmark: _GoBack]Yn ystod y wers, defnyddiais iaith Gymraeg cywir ac amrywiol wrth gyflwyno cynyddiad a lleihad trwy ddefnyddio canrannau. Roeddwn wedi arddangos sgiliau llafar da wrth gyflwyno trwy beidio defnyddio cyflwyniad Pwynt Pŵer. Roedd hyn yn galluogi mi i gael sylw’r myfyrwyr trwy gydol y wers. Er, yn dadlau yn erbyn y dull yma, gall y dull yma fod yn aneffeithiol gyda disgyblion Blwyddyn 7 ac 8 oherwydd byddent ddim yn talu sylw gymaint. Wrth ganolbwyntio ar fy arddangosiad o fy sgiliau gwrando, roeddwn yn gwrando ar ymatebion y myfyrwyr i’r cwestiwn rhoddais iddynt. Defnyddiais fy sgiliau gwrando’n dda oherwydd roedd yn ymateb i gamgymeriad mathemategol yn esboniad y myfyriwr. Roeddwn yn gallu gwrando ar eu esboniad ac asesu eu dealltwriaeth yn syth a rhoi adborth cyflym i’r myfyrwyr. Roeddwn yn rhyngweithio’n hyderus ac yn naturiol gyda’r myfyrwyr trwy ateb a chynnal trafodaethau er mwyn esbonio cysyniad. 
Roeddwn yn siarad ar lafar yn hyderus ac yn llyfn wrth esbonio beth oedd cysyniad y wers a’r dasg. Roedd rhaid crynhoi cysyniad y wers oherwydd y cyfyngiadau amser, a gwnes i hyn yn effeithiol trwy hefyd cynnal trafodaethau gyda’r myfyrwyr trwy ofyn cwestiynau iddynt. Er, mewn ambell achos doeddwn ddim yn geirio fy nghwestiynau’n gywir. Rhaid i mi sicrhau fy mod yn gofyn cwestiynau mewn ffordd sy’n ramadegol cywir. Pan roeddwn yn gofyn am syniadau oddi wrth y myfyrwyr, roeddwn yn dweud “Ydy unrhyw un gyda syniad?”, yn lle “Oes syniad gan unrhyw un?”.   
Roedd yn eithaf anodd i arddangos fy sgiliau darllen yn ystod y wers yma. Roedd rhaid i mi ddefnyddio fy sgiliau darllen er mwyn dewis y dasg priodol ar gyfer y wers. Pwrpas y dasg oedd i wella sgiliau cyfathrebu ac esbonio datrysiadau mathemategol, felly roeddwn am ffeindio cwestiwn cyn-bapur oddi wrth ‘QuestionBank’ ar wefan CBAC a oedd yn cynnig marciau ychwanegol ar gyfer dulliau cyfathrebu ac esbonio ynghyd â chynnwys topig y wers. Dangosais fy sgiliau darllen yn ystod y wers trwy gyhoeddi geiriau allweddol o’r cwestiwn a oedd yn bwysig er mwyn ateb y cwestiwn yn gywir. Er enghraifft, dywed yn y cwestiwn bod ‘golled’, felly’n golygu bod rhaid tynnu i ffwrdd. Gallwn fod wedi arddangos fy sgiliau darllen yn fwy trwy ddarllen allan y cwestiwn i gyd cyn iddynt ddechrau i’w hateb.  
Ar gyfer y wers yma, roedd rhaid i mi arddangos fy sgiliau o ysgrifennu’n estynedig am faterion cymhleth wrth ysgrifennu’r cynllun gwers. Wrth ysgrifennu’r cynllun, roeddwn yn defnyddio amrywiaeth eang o eirfa cymhleth ac yn dangos gramadeg cywir. Gallwn fod wedi arddangos fy sgiliau ysgrifennu’n fwy effeithiol trwy roi ateb fy hunain i’r cwestiwn cyn-bapur.
